Борисов : България има храни и провизии за 2 г . напред , не се презапасявайте България има достатъчно храни и провизии за две години напред . Това увери премиерът Бойко Борисов след извънредното заседание на правителство и Националния оперативен щаб . Той призова да не се презапасяваме и паникьосваме , че страната ще остане без храна и провизии . Борисов отбеляза , че министъра на земеделието Десислава Танева е имала среща с производители на хляб , месо , яйца , мляко , кашкавал . Премиерът заяви , че естествено , ако се купуват по 40 - 50 бутилки олио , продуктът ще свърши и посъветва , че няма нужда от презапасяване . В Националната референтна лаборатория и във Военномедицинска академия днес са изследвани общо 106 проби , 16 от които са положителни . Министерството на здравеопазването информира , че в момента здравните власти съвместно с органите на Министерството на вътрешните работи извършват активно издирване и карантиниране на контактни лица . От щаба заявиха , че до дни Втора градска болница в столицата спира да работи като многопрофилна болница и става инфекциозна . Там ще бъдат настанявани по - леки случаи на заразени с коронавируса . По - тежките ще бъдат поемани от столичните болници Александровска , Пирогов , ВМА и Белодробната болница . Частните болници също имат ресурс да се включат и при нужда да помогнат с персонал . Призивът на експертите е , пациентите да не ходят лично в болницата , а да се обаждат на тел . 112 . Разпоредените днес мерки не засягат хранителните магазини , аптеките , дрогериите , бензиностанциите , банките и застрахователните клонове - те ще работят нормално . Ресторантите най - вероятно ще останат да работят , но само за доставки , а не да приемат клиент . Относно учениците , премиерът обяви , че министър Красимир Вълчев е приготвил цяла програма за дистанционно обучение на децата , като за целта ще се използва БНТ 2 или БНТ 4 . Призивът е училищата също да подържат дистанционно обучение при възможност . „ Мерките целят най - вече ограничаването на контактите , за да се справим с коронавируса “ , повтори отново Борисов като уточни , че се работи и по това министрите да стоят по кабинетите си и да се ограничат техните срещи . Подобен съвет той даде и към работодателите , като където е възможно служителите да работят от вкъщи . Ако това няма как да стане , трябва да се работи при стриктно спазване на хигиенните правила , осигурен контрол и дезинфекция на помещенията . „ Можем да се справим с кризата , ако всеки един от нас се води от презумпцията да контактува по - рядко . Нашите заповеди не са нито Конституция , нито Библия , за да не могат да бъдат променяни . Логиката е да няма стълпотворения “ , уточни той . „ Преди десетина минути говорих с Урсула фон дер Лайен , като отново ѝ казах , че затварянето на границите на определени държави създава проблем за вноса и износа . Нашата икономика е отворена и това дава отражение върху нея . Обмисляме да има чисти коридори – гишета , през което тировете да преминават , шофьорите да не слизат и да се провежда дезинфекция “ , допълни Борисов . „ Рискът от разпространение на коронавирус в бежанските лагери е голям . Затова има планове и се работи да запазим нулевия миграционен натиск “ , каза още премиерът . Той уточни , че България ни не е пропуснала нито една мярка от въведените в останалите страни . Тези , които подлежат на задължителна карантина , при нарушаването й подлежат на санкция - глоба до 10 000 лв . и лишаване от свобода до 5 г . Щабът остава основен орган в борбата с коронавируса . Прокуратурата има план за справяне със спекулата и всичко да бъде под контрол . За целта е създадена нужната координация между ДАНС , МВР и ВКП .